
LĒMUMS
Ādažos, Ādažu novadā
				
2026. gada 9. septembrī								Nr. 357
 
Par biedrības “Zirgu māja Baltezers” iniciatīvu projektu

[bookmark: _Hlk155866926][bookmark: _Hlk191306305][bookmark: _Hlk191306342]Ādažu novada pašvaldība izskatīja biedrības “Zirgu māja Baltezers” (reģ. Nr. 40008317135, juridiskā adrese: Dārzaugļu iela 8-1, Rīga, LV-1012 (turpmāk - Iesniedzējs)) 03.09.2026. pieteikumu (pašvaldības reģ. Nr. ĀNP/1-11-1/26/5179) iniciatīvu projektam “ZIRGSPĒKS 2026 - izziņas un aktivitāšu diena bērniem un ģimenēm” (turpmāk – Projekts) pašvaldības līdzfinansējuma saņemšanai saskaņā ar pašvaldības 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums). 
Projekta mērķis izmantojot 20. septembrī Ādažu novadā notiekošās jāšanas sporta sacensības Liberty Heritage - kā platformu plašākas sabiedrības sasniegšanai, izveidot un nodrošināt bērniem, jauniešiem un ģimenēm bez maksas pieejamu izglītojošu un praktisku aktivitāšu programmu par dzīvnieku labturību, aprūpi, drošību un atbildīgu cilvēka līdzāspastāvēšanu ar dzīvnieku pasauli.
Projekts paredz vienā norises vietā apvienot sportu, neformālo izglītību un sabiedrības iesaisti, piesaistot nozaru speciālistus, lektorus, brīvprātīgos, organizācijas un citus atbalstītājus, tādējādi paplašinot pasākuma sabiedrisko un izglītojošo nozīmi. 
Pasākuma īstenošanas laiks ir 20.09.2026., dalībnieku skaits aptuveni 2000.
Projekta kopējais finansējums ir 4500 euro (t.sk., pašvaldības finansējums 2000 euro un Iesniedzēja finansējums 2500 euro). Projekta tāme ietver šādus izdevumus:
	Nr.
	Izmaksu nosaukums
	Sk.
	Vienības cena (EUR)
	KOPĀ (EUR)
	Pašu un cits finansējums (EUR)
	Pašvaldības finansējums (EUR)

	1.
	Kancelejas preces (A3 plakāti)
	50
	3.70
	185
	0
	185

	2.
	Atlīdzība pasākuma koordinatoram/vadītājam
	1
	600
	600
	0
	600

	3.
	Atlīdzība lektoram par pieredzi ceļā no invaliditātes līdz olimpiādei
	1
	245
	245 
	0
	245

	4.
	Atlīdzība speciālistam par pasākuma foto, video un publicitāti
	1
	485
	485
	0
	485

	5.
	Uzkodas dalībniekiem un brīvprātīgajiem
	1
	300
	300
	0
	300

	6.
	Informatīvā norāde ar visām pieejamajām stacijām 
	1
	185
	185
	0
	185

	7.
	Apskaņošana, tehniskais nodrošinājums
	1
	2500
	2500
	2500
	0

	KOPĀ (t.sk., nodokļi)
	4500
	2500
	2000


Centrālās pārvaldes Personāla nodaļas kopienu eksperte veica Projekta atbilstības izvērtēšanu domes noteiktajā kārtībā un secināja, ka Projekts ir ieguvis 22 punktus (no 26), un tā norišu izdevumi atbilst Projekta mērķim.
Nolikuma 8. punkts nosaka, ka līdzfinansējums tiek piešķirts pašvaldības apstiprinātā budžeta ietvaros, savukārt pašvaldības budžetā konkrētajām iniciatīvām paredzētais finansējums (10 000 euro) jau ir izlietots pilnā apmērā.
Nolikuma 9. punkts nosaka – ja kārtējā gada budžetā izlietota visa projektu grupai apstiprinātā summa, tad domes Izglītības, kultūras, sporta un sociālā komiteja (turpmāk – IKSSK) var lemt par līdzekļu pārcelšanu no citu projektu grupas, kurā ir neizlietots finansējums. 
Apkopojot informāciju par iniciatīvu projektiem paredzēto līdzekļu pieejamību visās projektu grupās, tika noskaidrots, ka:
	Projektu grupa
	Atlikušais finansējums (EUR)

	Kultūras projektiem
	1000

	Izglītojamo projektiem
	2000

	Jauniešu projektiem
	4000 (rezervēts)


Pašvaldības līdzfinansējuma piešķiršanai ir iespējams novirzīt daļu no  kultūras projektiem asignētajiem līdzekļiem 1000 euro apmērā, un no jauniešu projektiem 800 euro apmērā, taču 2026. gada 2. pusgadā tas būtiski ierobežos iniciatīvu atbalsta iespējas minētajās jomās.
Pašvaldības administrācijas ieskatā ir iespējams nepieciešamos līdzekļus nodrošināt no cita finansēšanas avota, proti, pašvaldības konkursam “Sabiedrība ar dvēseli” asignētie finanšu līdzekļi 2026. gadā netika apgūti pilnā apmērā, un ir iespējams novirzīt 2000 euro kā pašvaldības līdzfinansējumu iniciatīvu projektam “ZIRGSPĒKS 2026 - izziņas un aktivitāšu diena bērniem un ģimenēm”.
Pamatojoties uz Pašvaldību likuma 5. panta pirmo daļu, Nolikuma 60., 67. un 72. punktu, Ādažu novada pašvaldības dome
NOLEMJ:
1. Atbalstīt biedrības “Zirgu māja Baltezers” iniciatīvu projektu “ZIRGSPĒKS 2026 - izziņas un aktivitāšu diena bērniem un ģimenēm” un piešķirt līdzfinansējumu 2000 euro (divi tūkstoši euro un 0 centi).
2. Centrālās pārvaldes Grāmatvedības nodaļai 1. punktā noteikto līdzfinansējumu izmaksāt no 2026. gada budžeta tāmes sadaļā “Iedzīvotāju iniciatīvas un konkursi” asignētajiem līdzekļiem.
3. Centrālās pārvaldes Finanšu nodaļai organizēt pašvaldības 2026. gada budžeta grozījumus, pārceļot 2000 euro no budžeta sadaļas “Projekti “Sabiedrība ar dvēseli”” uz iniciatīvu projektu sadaļu “Iedzīvotāju iniciatīvas un konkursi”.
4. Centrālās pārvaldes Juridiskajai un iepirkumu nodaļai 10 darbdienu laikā pēc šī lēmuma pieņemšanas sagatavot līguma projektu 1. punkta izpildei.
5. Pašvaldības izpilddirektoram parakstīt 4. punktā noteikto līgumu.
6. Centrālās pārvaldes Personāla nodaļas kopienu ekspertei veikt 1. punktā noteiktā projekta koordinēšanu un kontroli, atskaišu saņemšanu un atbilstības pārbaudi.



Pašvaldības domes priekšsēdētājs							G.Miglāns 

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




